stanford-oval/wikipedia huggingface dataset:
10NES

10NES-mikrosiru
10NES oli aitouden varmistamiseen käytettävä koodi, jota käytettiin Nintendo Entertainment System -konsolilla. Systeemi koostui kahdesta osasta: mikrosirusta NES:ssä joka tarkisti pelimoduulin aitouden sekä mikrosirusta pelimoduulissa, joka antoi laitteelle 10NES-koodin. Jos moduuli ei todistanut aitouttaan, laite ei käynnistynyt. 10NES oli patentoitu ja vain Nintendo pystyi valmistamaan aitoja hyväksyttäviä moduuleja.
Lukuisat yritykset löysivät tapoja ohittaa mikrosirun. Useimmat lisensoimattomat yritykset loivat sähköpiirejä, jotka käyttivät jännitepiikkiä poistakseen NES:n varmistusmikrosirun pois käytöstä. Tengen (Atarin NES-pelejä tehnyt sivuyhtiö) otti erilaisen suunnan ja valmisti "Rabbit"-mikrosirun, joka jäljensi 10NES:n toiminnon. Nintendo haastoi Tengenin oikeuteen tästä, mutta käsittely päättyi tuloksettomana osapuolten päästyä sovintoon. Muutama lisensoimaton peli pääsi Euroopan ja Australian markkinoille. Pelit toimivat käyttäen hyväksi jonkun lisensoidun moduulin 10NES-mikrosirua.
Konsolin pystyi modaamaan (eli poistamaan aluelukituksen sekä lisensoimattomien moduulien eston käytöstä) katkaisemalla mikropiiristä kuvassa ympyröidyn jalan poikki.
Latvia Eurovision laulukilpailussa

| Latvia |
| --- | --- |

Paikallinen TV-asema:  LTV
Toiminut isäntämaana:  2003
Esiintymiset
Esiintymiskerrat:  23
Ensiesiintyminen:  2000
Paras sijoitus:  1. (2002)
Huonoin sijoitus:  24. (2003)
Paras pistemäärä:  186
Huonoin pistemäärä:  5
Viimeinen sija:  4 (2009 SF, 2010 SF, 2013 SF, 2017 SF, 2021 SF)
Latvia on osallistunut Eurovision laulukilpailuun vuodesta 2000 lähtien. Paras sijoitus on vuodelta 2002, jolloin Latviaa edustanut Marie N voitti kilpailun kappaleella ”I Wanna”. Toistaiseksi parhaan pistemäärän Latvialle on tuonut vuoden 2015 edustaja Aminata kappaleellaan ”Love Injected”. Hän keräsi finaalissa 186 pistettä sijoittuen kuudenneksi. Latvia on jäänyt viimeiseksi vuosien 2009, 2010, 2013, 2017 ja 2021 semifinaaleissa.
Latviassa Euroviisut esittää tv-kanava LTV1.
Latvia on esiintynyt latvian kielellä vain kerran, vuonna 2004. Vuonna 2007 laulukielenä oli italia ja vuonna 2009 venäjä.
Sijoitukset

| Vuosi | Artisti | Kappale | Finaali | Pisteet |
| --- | --- | --- | --- | --- |
| 2000 | Brainstorm | My Star | 3 | 136 |
| 2001 | Arnis Mednis | Too Much | 18 | 16 |
| 2002 | Marie N | I Wanna | 1 | 176 |
| 2003 | F.L.Y. | Hello From Mars | 24 | 5 |
Sijoitukset > Kaksivaiheinen loppukilpailu

Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
| Vuosi | Artisti | Kappale | Finaali | Pisteet | Semifinaali | Pisteet |
| --- | --- | --- | --- | --- | --- | --- |
| 2004 | Fomins and Kleins | Dziesma par laimi | – | – | 17 | 23 |
| 2005 | Walters and Kazha | The War Is Not Over | 5 | 153 | 10 | 85 |
| 2006 | Vocal Group Cosmos | I Hear Your Heart | 16 | 30 | – | – |
| 2007 | Bonaparti.lv | Questa notte | 16 | 54 | 5 | 168 |
Sijoitukset > Kaksi semifinaalia

Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
| Vuosi | Artisti | Kappale | Finaali | Pisteet | Semifinaali | Pisteet | Huom>  |
| --- | --- | --- | --- | --- | --- | --- | --- |
| 2008 | Pirates of the Sea | Wolves of the Sea | 12 | 83 | 6 | 86 |  |
| 2009 | Intars Busulis | Probka (Пробка) | – | – | 19 | 7 | Esitys ei läpäissyt semifinaalia. Viimeinen sija. |
| 2010 | Aisha | What For? | – | – | 17 | 11 | Esitys ei läpäissyt semifinaalia. Viimeinen sija. |
| 2011 | Musiqq | Angel in Disguise | – | – | 17 | 25 | Esitys ei läpäissyt semifinaalia. |
| 2012 | Anmary | Beautiful Song | – | – | 16 | 17 | Esitys ei läpäissyt semifinaalia. |
| 2013 | PeR | Here We Go | – | – | 17 | 13 | Esitys ei läpäissyt semifinaalia. Viimeinen sija. |
| 2014 | Aarzemnieki | Cake to Bake | – | – | 13 | 33 | Esitys ei läpäissyt semifinaalia. |
| 2015 | Aminata | Love Injected | 6 | 186 | 2 | 155 |  |
Òscar Ribas Reig

| Òscar Ribas Reig |
| --- | --- |

Andorran pääministeri
 8. tammikuuta 1982 – 21. toukokuuta 1984  
Seuraaja:  Josep Pintat-Solans
 21. tammikuuta 1990 – 7. joulukuuta 1994  
Edeltäjä:  Josep Pintat-Solans
Seuraaja:  Marc Forné Molné
Henkilötiedot
Syntynyt: 26. lokakuuta 1936 Sant Julià de Lòria, Andorra
Kuollut: 18. joulukuuta 2020 (84 vuotta) Sant Julià de Lòria, Andorra
Tiedot
Puolue:  Agrupament Nacional Democràtic
Tutkinnot:  Barcelonan yliopisto
 Nimikirjoitus
Òscar Ribas Reig (26. lokakuuta 1936 Sant Julià de Lòria, Andorra	– 18. joulukuuta 2020
) oli andorralainen poliitikko, joka oli Andorran ensimmäinen pääministeri. Hän toimi pääministerinä kahteen kertaan, 1982–1984 ja 1990–1994. Hän oli toisella kaudellaan edistämässä muun muassa Andorran ensimmäisen perustuslain luomista. Poliittisen uran lisäksi Ribas Reig on tehnyt uraa talouselämässä ja toiminut muun muassa sukunsa omistaman Banca Reigin hallituksessa.
Elämä > Opiskelusta pankin kautta politiikkaan

Òscar Ribas Reig syntyi Sant Julià de Lòriassa vuonna 1936. Hän opiskeli oikeustiedettä Barcelonan yliopistossa, josta hän valmistui vuonna 1959. Valmistuttuaan Ribas Reig palasi Andorraan sukunsa pankki- ja teollisuusyritykseen. Hän oli Banca Reigin hallituksessa 1982–1993.
Ribas Reigin poliittinen ura alkoi vuonna 1971, kun hänet valittiin Andorran parlamenttiin. Hän oli toinen naisten äänioikeutta puoltaneen lakialoitteen tekijöistä. Naiset saivat äänioikeuden 1973. Ribas Reig puolestaan valittiin vuonna 1974 toiselle kaudelle. Hän ajoi vahvasti poliittista uudistusta. Hän oli kahden kautensa aikana taloudellinen neuvonantaja, mikä vastasi muiden maiden ministeriä, sillä Andorrassa ei ollut tuolloin vielä varsinaisesti hallitusta.
Elämä > Pääministerikaudet

Pitkä taistelu uudistusten puolesta palkittiin vuonna 1981, kun Ribas Reig valittiin parlamenttivaalien jälkeen maan ensimmäiseksi pääministeriksi. Aiemmin samana vuonna Andorrassa oltiin päätetty jakaa lainsäädäntä- ja toimeenpanovallat toisistaan. Ribas Reigin ensimmäisen hallituksen keskeisiä tavoitteita oli taloudelliset ja verotukselliset uudistukset. Ribas Reigin hallitus joutui kuitenkin eroamaan huhtikuussa 1984, kun sen yritys tuoda tulovero maahan epäonnistui.
Ribas Reig nousi uudestaan pääministeriksi vuonna 1990 joulukuussa 1989 järjestettyjen vaalien jälkeen. Hallitusohjelmassa oli jälleen taloudellisia ja verotuksellisia uudistuksia sekä maan ensimmäisen perustuslain muodostaminen. Ribas Reigin hallitus erosi tammikuussa 1992, kun konservatiivit olivat estäneet perustuslain. Uusien vaalien jälkeen Ribas Reig sai pitää asemansa pääministerinä. Hän ilmoitti, että hallituksen tärkein tehtävä olisi luoda maalle laki, joka selventää vallan jakoa. Perustuslakikansanäänestyksessä 74,2 prosenttia äänestäjistä kannatti lain hyväksymistä.
Andorran ensimmäisen perustuslain pohjalta pidettiin joulukuussa 1993 maan ensimmäiset monipuoluevaalit. Ribas Reigin Agrupament Nacional Democràtic sai eniten ääniä, ja Ribas Reig valittiin uudelleen pääministeriksi. Hallitus kaatui tällä kertaa 25. marraskuuta 1994, kun parlamentti hylkäsi vuoden 1995 valtionbudjetin. Ribas Reigin seuraajaksi nousi toiseksi suurimman puolueen johtaja Marc Forné Molné.
Elämä > Paluu talouselämään

Banca Reigin puheenjohtajana Ribas Reig oli 1996–2001, jolloin Banca Reig ja Banc Agrícol i Comercial d’Andorran kanssa. Ribas Reig valittiin vuonna 2002 uuden Andbankin kunniapuheenjohtajaksi. Hän palasi vuonna 1998 myös Compañía Canariense de Tabacos -yrityksen hallituksen puheenjohtajaksi.
1237

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Mongolit aloittivat hyökkäyksensä Venäjälle.
Hämäläiset palaavat takaisin pakanallisiin tapohoinsa Hämeen kapinassa.
1233

| --- | --- |
Vuosisadat: 1000-luku · 1100-luku · 1200-luku · 1300-luku · 1400-luku
Vuosikymmenet: 1190-luku · 1200-luku · 1210-luku · 1220-luku · 1230-luku · 1240-luku 1250-luku · 1260-luku · 1270-luku · 1280-luku · 1290-luku · 1300-luku
Vuodet: 1190 · 1191 · 1192 · 1193 · 1194 · 1195 · 1196 · 1197 · 1198 · 1199 1200 · 1201 · 1202 · 1203 · 1204 · 1205 · 1206 · 1207 · 1208 · 1209 1210 · 1211 · 1212 · 1213 · 1214 · 1215 · 1216 · 1217 · 1218 · 1219 1220 · 1221 · 1222 · 1223 · 1224 · 1225 · 1226 · 1227 · 1228 · 1229 1230 · 1231 · 1232 · 1233 · 1234 · 1235 · 1236 · 1237 · 1238 · 1239 1240 · 1241 · 1242 · 1243 · 1244 · 1245 · 1246 · 1247 · 1248 · 1249 1250 · 1251 · 1252 · 1253 · 1254 · 1255 · 1256 · 1257 · 1258 · 1259 1260 · 1261 · 1262 · 1263 · 1264 · 1265 · 1266 · 1267 · 1268 · 1269 1270 · 1271 · 1272 · 1273 · 1274 · 1275 · 1276 · 1277 · 1278 · 1279 1280 · 1281 · 1282 · 1283 · 1284 · 1285 · 1286 · 1287 · 1288 · 1289 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309
Tapahtumia

Inkvisitio perustettiin.
Bagdadin yliopisto perustettiin.
1,039/Smoothed Out Slappy Hours

| 1,039/Smoothed Out Slappy Hours Green Day |
| --- | --- | --- |

Kokoelmalevyn tiedot
 Äänitetty : 29. joulukuuta 1989 – 2. tammikuuta 1990 Art of Ears -studiolla, San Franciscossa, Kaliforniassa
 Julkaistu: 1. heinäkuuta 1991
 Tuottaja(t): Andy Ernst ja Green Day
 Tyylilaji: punk rock
 Kesto: 56.23
 Levy-yhtiö: Lookout!, Reprise Records, Epitaph
Green Dayn muut julkaisut
| Sweet Children 1990 | 1,039/Smoothed Out Slappy Hours 1991 | Kerplunk! 1992 |
1,039/Smoothed Out Slappy Hours on punk-yhtye Green Dayn albumi. Se sisältää kokoelman yhtyeen aiempia levytyksiä, ja yhden uuden kappaleen, "I Want to Be Alone". Tätä julkaisua sanotaan usein yhtyeen ensimmäiseksi albumiksi, mutta se ei ole täysin totta. Green Dayn ensimmäinen albumi oli nimeltään 39/Smooth, ja se sisälsi 1,000 Hours ja Slappy-EP:iden kappaleet, ja muutamia uusia.
Albumi sisältää myös yhden cover-kappaleen, kalifornialaisen punk-yhtye Operation IVYn kappaleesta "Knowledge".
1,039/Smoothed Out Slappy Hours julkaistiin 1. heinäkuuta 1991.
Kappaleet

Kaikki kappaleet säv. ja san. Billie Joe Armstrong, Mike Dirnt and John Kiffmeyer, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | At the Library | 2.26 |  |  |  |  |  |  |  |
| 2. | Don't Leave Me | 2.37 |  |  |  |  |  |  |  |
| 3. | I Was There (sanat: Kiffmeyer)  | 3.36 |  |  |  |  |  |  |  |
| 4. | Disappearing Boy | 2.52 |  |  |  |  |  |  |  |
| 5. | Green Day | 3.29 |  |  |  |  |  |  |  |
| 6. | Going to Pasalacqua | 3.30 |  |  |  |  |  |  |  |
| 7. | 16 | 3.24 |  |  |  |  |  |  |  |
| 8. | Road to Acceptance | 3.35 |  |  |  |  |  |  |  |
| 9. | Rest | 3.05 |  |  |  |  |  |  |  |
| 10. | The Judge's Daughter | 2.34 |  |  |  |  |  |  |  |
| 11. | Paper Lanterns | 2.23 |  |  |  |  |  |  |  |
| 12. | Why Do You Want Him? | 2.31 |  |  |  |  |  |  |  |
| 13. | 409 in Your Coffeemaker | 2.52 |  |  |  |  |  |  |  |
| 14. | Knowledge (sanat: Jesse Michaels; musiikki: Michaels, Lint, Matt McCall ja Dave Mello; alkuperäinen esitys: Operation Ivy)  | 2.19 |  |  |  |  |  |  |  |
| 15. | 1,000 Hours | 2.25 |  |  |  |  |  |  |  |
| 16. | Dry Ice | 3.45 |  |  |  |  |  |  |  |
| 17. | Only of You | 2.47 |  |  |  |  |  |  |  |
| 18. | The One I Want (sanoitus: Armstrong ja Dirnt)  | 3.01 |  |  |  |  |  |  |  |
| 19. | I Want to Be Alone | 3.09 |  |  |  |  |  |  |  |
|  |  | 56.15 |  |  |  |  |  |  |  |
| Deluxe versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 20. | Paper Lanterns (Live from WMMR)  | 1.36 |  |  |  |  |  |  |  |
| 21. | Words I Might Have Ate (Live from WMMR)  | 1.46 |  |  |  |  |  |  |  |
| 22. | One for the Razorbacks (Live from WMMR)  | 1.25 |  |  |  |  |  |  |  |
| 23. | Studio Banter (Interview)  | 2.56 |  |  |  |  |  |  |  |
Green Day
| --- | --- |
Studiolbumit:   39/Smooth  Kerplunk!  Dookie  Insomniac  Nimrod.  Warning:  American Idiot  21st Century Breakdown  ¡Uno!  ¡Dos!  ¡Tré!  Revolution Radio  Father of All Motherfuckers  Saviors 
Kokoelmat:   1,039/Smoothed Out Slappy Hours  International Superhits!  Shenanigans  Greatest Hits  Demolicious 
Livealbumit:  Bullet in a Bible Awesome as Fuck 
EP:t:   1,000 Hours  Slappy  Sweet Children  Bowling Bowling Bowling Parking Parking 
Videografia:   ‘’International Supervideos!’’  ‘’¡Cuatro!’’
Aada Isometsä

Aada Isometsä (s. 7. heinäkuuta 2003) on suomalainen salibandyn pelaaja, pelipaikaltaan hyökkääjä. Hän on pelannut Naisten Salibandyliigassa nurmijärveläisen SB-Pron joukkueessa kaudesta 2019–2020 alkaen. Ensimmäisellä liigakaudellaan hän pelasi 24 liigaottelua, joissa hän teki seitsemän maalia ja antoi  kaksi maalisyöttöä. Koronavirusepidemian vuoksi kausi keskeytettiin ennen pudotuspelien alkua. Kaudella 2020–2021 Isometsä pelasi runkosarjassa 24 ottelua, joissa hän teki 15 maalia ja sai kuusi syöttöpistettä. Kauden 15 pudotuspelissään hän teki viisi maalia ja sai kaksi syöttöpistettä. Isometsä saavutti ensimmäisenä SM-mitalinaan hopeaa.
Aada Isometsän isä on maastohiihdon arvokisamitalisti Jari Isometsä.
1084

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

Kyanzittha nousi valtaan Myanmarissa.
Henrik IV kruunattiin keisariksi.
Henrik IV piiritti Roomaa. Robert Guiscardin joukkojen tarkoituksena oli palauttaa paavin valta kaupunkiin, mutta sen sijaan he ryöväsivät Rooman.
Syntyneitä

David I, Skotlannin kuningas (k. 1153)
Linnajärvi (Kangasala)

| Linnajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°25′28″N, 24°15′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Koskijärveen 
Järvinumero:  35.714.1.003
Mittaustietoja
Pinnankorkeus:  105,7 m  
Rantaviiva:  4,969 km  
Pinta-ala:  41,861 ha  
Saaria:  1 
 fiLinnajärvi 
Linnajärvi  on Pirkanmaalla Kangasalan Raikussa sijaitseva järvi.
Maantietoa

Järven pinta-ala on 42 hehtaaria ja se on 1,5 kilometriä pitkä ja 950 metriä leveä. Se on pitkän muotoinen järvi, jolla on kaksi eri suuntiin työntyvää lahtea. Luoteeseen työntyy Hangaslahti, jonka länsipuolella kohoaa 35 metriä korkea Lintuvuori. Kaakkoon työntyy Ojansuu, jonka eteläpuolella sijaitsee yhtä korkea Kurjenvuori. Muita vuoria ovat itäinen Taipaleenvuori ja läntiset Hormiston- ja Linnavuori eli Poikavuori. Viimeksi mainituilla on järvenpuoleiset jyrkänteet. Järvellä on kartan mukaan yksi saari, joka on 100 metriä pitkä. Järven rantaviivan pituus on 5,0 kilometriä ja sen rannat ovat metsämaata. Järven länsipäässä on maatila, mutta sen lähiympäristössä on lisäksi vielä kaksi muuta maatilaa. Muu rakennuskanta on vapaa-ajan asuntoja, joita on alle 20. Niille johtaa tiet Iharin yhdystieltä 3231.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) se kuuluu. Järven vedenpinnan korkeus on 105,7 metriä mpy. Järven länsipäähän laskee Vähä Linnajärvi lyhyttä ojaa myöten ja Hangaslahteen laskee luoteesta Kivikoskenoja. Se on Ruokojärven, Pikku-Ahvenaisen ja Iso-Ahvenaisen yhteinen laskuoja. Järven laskuoja lähtee Ojanssulta ensin Koskijärveen ja siitä se jatkaa Pälkäneveden Tyrynselän Kirkkolahteen.
Historiaa

Vuoden 1855−1856 Kalmbergin kartastossa järven lounaispuolella sijaitsi yksinäinen torppa, jonka niityt on merkitty järven länsipäähän.
1085

| --- | --- |
Vuosisadat: 800-luku · 900-luku · 1000-luku · 1100-luku · 1200-luku
Vuosikymmenet: 990-luku · 1000-luku · 1010-luku · 1020-luku · 1030-luku · 1040-luku 1050-luku · 1060-luku · 1070-luku · 1080-luku · 1090-luku · 1100-luku
Vuodet: 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009 1010 · 1011 · 1012 · 1013 · 1014 · 1015 · 1016 · 1017 · 1018 · 1019 1020 · 1021 · 1022 · 1023 · 1024 · 1025 · 1026 · 1027 · 1028 · 1029 1030 · 1031 · 1032 · 1033 · 1034 · 1035 · 1036 · 1037 · 1038 · 1039 1040 · 1041 · 1042 · 1043 · 1044 · 1045 · 1046 · 1047 · 1048 · 1049 1050 · 1051 · 1052 · 1053 · 1054 · 1055 · 1056 · 1057 · 1058 · 1059 1060 · 1061 · 1062 · 1063 · 1064 · 1065 · 1066 · 1067 · 1068 · 1069 1070 · 1071 · 1072 · 1073 · 1074 · 1075 · 1076 · 1077 · 1078 · 1079 1080 · 1081 · 1082 · 1083 · 1084 · 1085 · 1086 · 1087 · 1088 · 1089 1090 · 1091 · 1092 · 1093 · 1094 · 1095 · 1096 · 1097 · 1098 · 1099 1100 · 1101 · 1102 · 1103 · 1104 · 1105 · 1106 · 1107 · 1108 · 1109
Tapahtumia

2. huhtikuuta - Zhezong nousi Kiinan valtaistuimelle ja perui kaikki Wáng Ānshín toteuttamat uudistukset.
25. toukokuuta - Alfonso VI, Kastilian kuningas valtasi Toledon maureilta.
Lundin Katedraalikoulu, vanhin koulu Pohjoismaissa, perustetaan.
Kuolleita

1. huhtikuuta - Shenzong, Kiinan keisari (s. 1048)
25. toukokuuta - Pyhä Gregorius VII, paavi
15. heinäkuuta - Robert Guiscard
.fr

.fr on Ranskan tasavallan käyttämä internet-maakoodi verkkotunnuksia varten. Tunnusta hallinnoi AFNIC ja se on perustettu 1986.[lähde? ]
Tunnus on jaettu seuraaviin alatunnuksiin:
tm.fr - tuotemerkeille
asso.fr - yhdistyksille
nom.fr - sukunimille
prd.fr - tutkimus- ja kehitysohjelmille
presse.fr - lehdistöjulkaisuille
gouv.fr - Ranskan hallinnolle
Aiheesta muualla

AFNICin virallinen sivusto
.fr verkkotunnukset IP-osoitteita (Arkistoitu – Internet Archive)
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
1,1-difluorietaani

| 1,1-difluorietaani |
| --- | --- |


Tunnisteet
CAS-numero:  75-37-6
PubChem CID:  6368
SMILES:  CC(F)F
Ominaisuudet
Molekyylikaava:  C2H4F2
Moolimassa:  66,052 g/mol
Sulamispiste:  −117,0 °C
Kiehumispiste:  -24,7 °C
Tiheys:  0,0027 g/cm3 (25 °C, 1 atm)
Liukoisuus veteen:  3,2 g/l (21 °C, 1 atm)
1,1-difluorietaani (C2H4F2) eli etylideenidifluoridi, HFC-152a tai jäähdytyskaasu R152a on fluorihiilivetyihin kuuluva orgaaninen yhdiste. Yhdistettä voidaan käyttää muun muassa ponnekaasuna ja jäähdytysaineena.
Ominaisuudet

Huoneenlämpötilassa 1,1-difluorietaani on väritöntä kaasua, joka voidaan nesteyttää paineenalaisena. Yhdiste liukenee vain vähäisessä määrin veteen. 1,1-difluorietaani syttyy palamaan melko helposti. Aineen hengittäminen vaikuttaa keskushermostoon ja voi aiheuttaa mielihyvän tunnetta. Aineen väärinkäyttöä päihtymistarkoitukseen on raportoitu.
Valmistus ja käyttö

1,1-difluorietaania valmistetaan etyynin ja vetyfluoridin reaktiolla 220–280 °C:n lämpötilassa. Katalyyttinä reaktiossa käytetään alumiinifluoridia tai alumiinifluoridin, magnesiumin ja vismutin seosta. Muita menetelmiä ovat metallikloridien katalysoima vinyylikloridin fluoraus tai 1,2-dikloorietaanin fluoraus.
1,1-difluorietaania käytetään esimerkiksi ponnekaasuna aerosolipulloissa, jäähdytysaineena kylmälaitteissa ja autojen ilmastointilaitteissa sekä vaahdotusaineena vaahtomuovien valmistuksessa. 1,1-difluorietaanista voidaan myös valmistaa vinyylifluoridia. Yhdiste ei ole haitallista otsonikerrokselle, ja sen vuoksi sillä on korvattu freonien käyttöä.
Lightning Bar Blues

Lightning Bar Blues on yhdysvaltalaisen Hoyt Axtonin alun perin säveltämä blues rock -kappale vuodelta 1971. Useat esiintyjät, muiden muassa Hanoi Rocks ja Linda Ronstadt, ovat tehneet kappaleesta omat versionsa.